CELEX: 32020R1289
Language: fi
Date: 2020-09-09 00:00:00
Title: Komission täytäntöönpanoasetus (EU) 2020/1289, annettu 9 päivänä syyskuuta 2020, tiettyjen tavaroiden luokittelusta yhdistettyyn nimikkeistöön

16.9.2020   
               
               
                  FI
               
               
                  Euroopan unionin virallinen lehti
               
               
                  L 302/11
               
            
         KOMISSION TÄYTÄNTÖÖNPANOASETUS (EU) 2020/1289,
         annettu 9 päivänä syyskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tullikoodeksikomitea ei ole antanut lausuntoa puheenjohtajansa asettamassa määräajassa,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä syyskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Yksittäispakatut kertakäyttöiset kuitukangaspyyhkeet (kunkin pyyhkeen mitat noin 3 cm × 6 cm), jotka on pakattu 100 pyyhettä sisältäviin vähittäismyyntilaatikoihin.
                        Pyyhkeet on kyllästetty alkoholiliuoksella, jossa on 70 % isopropyylialkoholia ja 30 % vettä.
                        Tuote esitetään tullille käytettäväksi ihon ja muiden pintojen (kuten ei-invasiivisten lääketieteellisten instrumenttien) yleiseen desinfioimiseen.
                     
                     
                        3808 94 90
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3808, 3808 94 ja 3808 94 90 nimiketekstien mukaisesti.
                        Luokittelu nimikkeeseen 3005 ei tule kyseeseen, koska pyyhkeitä ei ole tarkoitettu mitään tiettyä lääkintä-, eläinlääkintä-, hammaslääkintä- tai kirurgista käyttöä varten (ks. myös harmonoidun järjestelmän selitykset, nimike 3005, ensimmäinen kappale).
                        Luokittelu nimikkeeseen 3402 ei tule kyseeseen, koska tuotteen pääasiallinen tarkoitus ei ole puhdistaminen vaan desinfioiminen. Tuotetta pidetään desinfioimisaineena, ja se on pakattu vähittäismyyntiä varten desinfioimisaineena (ks. VI jakson 2 huomautus).
                        Näin ollen tuote on luokiteltava CN-koodiin 3808 94 90 vähittäismyyntipakkauksissa olevaksi desinfioimisaineeksi.